Çalakîyê paştîdayîşê grevê vêşanîye yê ke rayberîya hemsereka KCD’yî û parlamentera HDP’yî Leyla Guvene de semedê wedartişê tecrîdê serê Rayberê Şarê Kurdî Abdullah Ocalanî, ame destpêkerdene, dewam kenî.
Paytextê Almanya Berlîn de vernîya SPD’yî  ke şirîkê hukmatî yo  çalakîyêk ameye viraştene. Çalakîya ke rayberîya NAV-DEM’yî yê Berlînî û Meclîsê Cinîyan ê  DEST-DAN’î de ameye organîzekerdene xeylî kesî tewrê ci bîyî.
Qiseykerdişan de bale ancîyaye serê tecrîdê Îmraliyî û grevanê vêşanîye û hukmatê Almanya ra ame waştene ke vera dîktatorîya Erdoganî û faşîzmê AKP-MHP’yî bêvêng memano.
Berlîn de ewro zî do saet 15.00 de vernîya kuleyê  Fernsehturmî de çalakîyêk bêro viraştene.
